stanford-oval/wikipedia huggingface dataset:
המשחק הגדול (סדרת טלוויזיה)

| --- | --- |

 סוגה:  קומדיית מצבים דרמה
 שחקנים:  אנה קוטובה  איליה מלאקוב  Kirill Dytsevich  סרגיי לאביגין  מקסים לגאשקין 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  16 
 הפקה
 מפיקים בפועל:  טינה קנדלאקי
 חברת הפקה:  Goose Goose Films
 אורך פרק:  25 דקות
 שידור
 רשת שידור:  רוסיה ערוץ CTC
 פורמט (תמונה):  1080i (16:9 HDTV)
 פורמט (קול):  Dolby Digital 5.1
 תקופת שידור מקורית:  27 באוגוסט 2018 – 13 בספטמבר 2018
 קישורים חיצוניים
 https://ctc.ru/projects/serials/bolshaya_igra
 דף התוכנית ב-IMDb
 
המשחק הגדול (רוסית: Большая игра) הוא סדרת טלוויזיה קומית רוסית שנוצרה בהפקת Goose Goose Films עבור ערוץ CTC. פרק הבכורה שודר ב-27 באוגוסט 2018. זו סדרת כדורגל המספרת את סיפורו של "גנרל הספה", איש שמן וחביב שמתלונן על הכדורגל במדינתו מול הטלוויזיה שלו כל חייו, אך בשלב מסוים הרשויות מחליטות למנות אותו למאמן הראשי של הנבחרת הלאומית.
בתפיסתה נושאת הסדרה קונוטציה סאטירית, המגחכת את העובדות, האירועים והבעיות האמיתיות של הכדורגל ברוסיה. בפרט, אחת הדמויות - לאונטי ויטאלייביץ' צבטקוב - היא פרודיה ברורה על ויטלי לאונטייביץ' מוטקו, שר הספורט לשעבר של הפדרציה הרוסית.
תקציר עלילת הסדרה

בשנת 2017, לאחר שורה של כישלונות של נבחרת רוסיה בכדורגל, סרטון של החייל דמיטרי פופוב צובר מספר עצום של צפיות באינטרנט ובו הוא מותח ביקורת על אימוני השחקנים. עתירה נוצרת ונחתמת באופן פעיל ברשת למינוי פופוב למאמן הראשי של נבחרת רוסיה בכדורגל. התאחדות הכדורגל הרוסית מחליטה לספק את רצון העם וראש הקנטינה של היחידה הצבאית מספר 327814 דמיטרי פופוב הופך למאמן הראשי של נבחרת רוסיה בכדורגל. הוא מתחיל להכין את שחקני הכדורגל למונדיאל 2018. אלא שיש גם כאלה שמנסים להיפטר מהמאמן החדש בהקדם האפשרי.
שחקנים ודמויות > צוות האימון וההנהלה

דמיטרי קולצ'ין — דמיטרי פופוב, מאמן נבחרת רוסיה בכדורגל, קפטן בצבא רוסיה, ששירת כראש הקנטינה של היחידה הצבאית מספר 327814. מונה בפרק הסיום לשר הספורט.
סרגיי לאביגין — גנאדי שקאליקוב, עוזר המאמן, לוטננט בכיר ביחידה 327814.
אנה קוטובה-דריאבינה — נטליה ואנצובה, רופאת הנבחרת, מושא אהבתו של דמיטרי.
ולדיסלב וטרוב — ויקטור סטפנוביץ', מאמן הכושר
תומאס מוצקוס — סרגיי, עוזר המאמן, זכה בליגת העל הרוסית בכדורגל בהרכב שלושה מועדונים שונים.
דניאלה גורי — קרלו, איטלקי המשמש כמאמן טקטיקה.
מקסים לגאשקין — לאונטי ויטאלייביץ' צבטקוב, יושב ראש התאחדות הכדורגל הרוסית ומשנה ראש הממשלה לענייני נוער וספורט
נטליה רוגוז'קינה — ילנה לוסבה, אשת משרד הספורט
אלכסנדר אובלאסוב — אובלאסוב, עוזרו של צבטקוב
קונסטנטין קראסיק — קראסיק, עוזרו של צבטקוב
אלכסנדרה ולאסובה — סבטלנה קופריינקו, עוזרתו של צבטקוב
סרגיי יושקביץ' — אנדריי אורלוב, מנהלו של צבטקוב ומאהבה של ילנה לוסבה.
שחקנים ודמויות > כדורגלנים

קיריל דיצביץ' — יבגני סמולין, חלוץ נבחרת רוסיה בכדורגל
אנטון פיליפנקו — בורמיסטרוב, שחקן הנבחרת
פיוטר רומנוב — שאחוב, קשר הנבחרת
דמיטרי בלוצרקובסקי — ויקטור ציפקין, קשר
איליה מלאקוב — אלכסיי גרישין, חלוץ
ויאצ'סלב פטרנקו — לוקין, כדורגלן
אלכסיי סידורוב — אנטון מסלוב, שוער הנבחרת
אנטון ואסילייב — ולדימיר קולשוב, בלם הנבחרת
דמיטרי ולאסקין — חריטונוב, קשר
סטניסלב רומיאנצב — פרולוב, חלוץ
אילשט שבאייב — וויינוב, קשר
אלכסנדר בלבאנוב — ארקדי וודאחוב, שוער
דאטו חובוטיה — עבדולאייב, כדורגלן
גריגורי סטריגונוב — איגור פרוב, כדורגלן
לוואני גוואזבה — טולסטיך, כדורגלן
שחקנים ודמויות > שחקני אורח

בסדרה הופיעו מספר אישים אמיתיים מענף הכדורגל ברוסיה, כולל בלוגרים, פרשנים וכדורגלנים שהופיעו בתפקיד עצמם כדוגמת טינה קנדלאקי, רומן יונוסוב, אנטון לרניק, נטליה ברדו, דמיטרי גוברנייב, רומן שירוקוב, קיריל דמנטייב, נובל ארוסטמיאן, אלכסנדר קרז'אקוב, יבגני סאבין (כמנחה בערוץ Igra TV, פרודיה לערוץ Match TV האמיתי), מריה קומנדנאיה, פאבל זאנוזין, דמיטרי שניאקין ואחרים.
הערות שוליים

↑  «У нас не страна, а декорация». Очень смелый финал сериала «Большая игра»
↑  На СТС идёт сериал, в котором высмеивают Мутко
הצהרת בלפור (1926)

ערך זה עוסק בנייר עמדה שעסק בשינוי אופייה של האימפריה הבריטית. אם התכוונתם להצהרה מ-1917 על תמיכת ממשלת בריטניה בשאיפות התנועה הציונית, ראו .
הצהרת בלפור הוא שמו של נייר עמדה משנת 1926 הקרוי על שם הלורד ארתור ג'יימס בלפור. ההצהרה התבססה על מסקנות הוועידה הקיסרית של האימפריה הבריטית שהתכנסה באותה שנה בלונדון ואשר הלורד בלפור עמד בראשה.
ההצהרה קובעת כי כל אחד והאחד מהדומיניונים של האימפריה הבריטית הוא שווה במעמדו לממלכה המאוחדת וכי הממלכה המאוחדת אינה מעל הדומיניונים האחרים, אף שכל הדומיניונים מאוחדים בנאמנותם לכתר הבריטי. עוד קובעת ההצהרה שלכל דומיניון אוטונומיה מוחלטת בענייני הפנים והחוץ שלו, וכי הדומיניונים הם חברים מרצון בחבר העמים הבריטי. ועדה זו התכנסה ביוזמתם של ראש ממשלת דרום אפריקה ג'יימס ברי מוניק הרצוג וראש ממשלת קנדה באותה עת ויליאם ליון מקנזי קינג.
ההצהרה אושרה על ידי ראשי הממשלה של הדומיניונים ב-15 בנובמבר באותה שנה.
ההצהרה הייתה צעד נוסף ומשמעותי לעצמאות הדומיניונים מהאימפריה הבריטית ושלטון ממשלת הממלכה המאוחדת - עצמאות שהחלה והתרחבה מאז תרומת הדומיניונים לניצחון מדינות ההסכמה במלחמת העולם הראשונה.
בעקבות ההצהרה מונו נציבים עליונים לדומיניונים - שלמעשה היו בעלי תפקיד המקביל לשגריר של הממלכה המאוחדת בדומיניון. הראשון שמונה היה הנציב העליון הבריטי לאוטווה בשנת 1928.
מסקנות הוועידה נוסחו מחדש בשנת 1930 והובילו לחוק וסטמינסטר, 1931.
הסברו

| --- | --- |

 נתונים כלליים
 בורסה:  נאסד"ק (HAS) 
 תקופת הפעילות:  1923–הווה (כ־101 שנים) 
 חברות בנות:  Hasbro Interactive  Tiger Electronics  האחים פארקר  FurReal Friends  הסברו  Cranium, Inc.  פלייסקול  Claster Television  מכשפי החוף  חברת מילטון ברדלי  OddzOn 
 מיקום המטה:  פוטאקט 
 ענפי תעשייה:  תעשיית המשחקים 
 מוצרים עיקריים:  צעצוע, משחק תפקידים, ציוד ספורט, משחק מלחמה, משחק תפקידים שולחני, משחק לוח, משחק קלפים, משחק וידאו, משחק אלקטרוני 
 הכנסות:  6,420,600,000 דולר אמריקאי (נכון ל־2021) 
 רווח תפעולי:  922,000,000 דולר אמריקאי (נכון ל־2009) 
 רווח:  429,000,000 דולר אמריקאי (נכון ל־2021) 
 הון עצמי:  1,750,000,000 דולר אמריקאי 
 עובדים:  5,000 (נכון ל־2017) 
  
 www.hasbro.com
 
סמליל הסברו ישראל
הַסְבְּרוֹ בע"מ (באנגלית: Hasbro, Inc.) היא חברה אמריקאית לייצור צעצועים ומשחקי לוח, אחת הגדולות בעולם בתחום זה. מטה החברה ממוקם בפוטאקט, רוד איילנד, ארצות הברית, ומרבית מוצריה מיוצרים במזרח אסיה.
היסטוריה

בשנת 1923 הקימו שלושה אחים יהודיים: הנרי, הילל והרמן הסנפלד, את "האחים הסנפלד" (Hassenfeld Brothers), חברת טקסטיל בהסברוק הייטס, ניו ג'רזי. החברה התרחבה במשך שני העשורים שלאחר מכן וייצרה גם קלמרים וציוד לבית הספר. בשנות ה-40 של המאה ה-20 ייצרה "האחים הסנפלד" ערכות רופא ואחות שהיו לצעצועים הראשונים של החברה. הצעצוע הראשון של החברה שהפך ללהיט היה מר ראש תפוד, אותו רכשה החברה מג'ורג' לרנר ב-1952. בשנת 1964 ייצרה החברה את ג'י. איי. ג'ו, NERF, ובובות בדמות חיילי קומנדו, אשר עבורה טבעו את המונח "בובת פעולה", במטרה לשווקן לבנים שלא רצו לשחק עם בובות.
ב-1968 קיצרה החברה את שמה ל"הסברו", ובשנת 1983 ייצרה החברה מוצר מצליח נוסף – הפוני הקטן שלי. החברה רכשה בשנת 1984 את חברת מילטון בראדלי והחלה לשווק את משחקיה, לרבות פלונטר, סולמות ונחשים, ארבע בשורה ויאצי. בשנת 1965 ייצרה והפיקה את סדרת האנימציה, ג'ם וההולוגרמות וייצרה את מוצרי הסדרה. באותה שנה ייצרה החברה את בובות הרובוטריקים - בובות פעולה בדמות רובוטים חמושים היכולים להפוך לכלי רכב ובעלי חיים שונים. סדרת צעצועי הרובוטריקים זכתה להצלחה רבה והולידה זיכיון שכלל סדרות טלוויזיה מצוירות ומספר סרטי לייב אקשן מצליחים. בשנת 1986 רכשה החברה את פלייסקול ובשנת 1991 את האחים פארקר, ויחד איתה את משחקיה המובילים: מונופול, משחק הלוח המצליח ביותר בכל הזמנים, וסיכון. בשנת 1998 רכשה הסברו את "אבלון היל" ואת WowWee, ושנה לאחר מכן את מכשפי החוף, העוסקת בפיתוח ושיווק משחקי תפקידים. בנוסף החברה ידועה כמשווקת מותג הצעצועים בייבלייד במערב, ברישיון מהיצרנית היפנית המקורית טאקארה טומי.
חברת הסברו היא חברת אם של מספר חברות בת, אשר כולן משווקות את מוצריהן תחת מותגיהן המקוריים.
בעבר פעלה חברת הסברו ישראל אשר שיווקה את מוצרי הסברו בארץ. זו הייתה חברת בת של הסברו העולמית אשר פעלה החל משנת 1993 עד ל-2004. מוצרי החברה יוצרו במפעלי הסברו ברחבי העולם. עד פתיחת החברה קודקוד הייתה זכייניתה בארץ.
כיום מיוצרים ומשווקים מוצרי הסברו בישראל על ידי קודקוד. הייצור מתבצע במפעל החברה בערד.
הצהרת ארושה

הצהרת ארושה ניתנה בידי נשיא טנזניה, ג'וליוס נייררה, ב-5 בפברואר 1967 בעיר ארושה, ובה התווה את קווי מדיניות האוג'מאה, שהונהגה במדינה במשך שני העשורים שלאחר מכן.
טנזניה קיבלה את עצמאותה רק 3 שנים קודם לכן, ועדיין חיפשה את דרכה. נייררה ראה חשיבות בגיבוש זהות לאומית וחיזוק תחושת האחדות במדינה וכן ביישום האידאולוגיה הסוציאליסטית בה החזיק. מדיניות האוג'מאה שהונהגה בעקבות ההצהרה התבססה על כלכלה ריכוזית ועל בדלנות כלכלית.
ההצהרה ומדיניות האוג'מאה היו צעד בלתי פופולרי, אך נייררה, שנחשב לאבי האומה בטנזניה, היה מספיק חזק כדי להתמיד בעקרונותיו. בסופו של דבר, הכיר בכישלון הכלכלי של מדיניותו. הוא פרש מתפקידו ב-1985, על מנת שלא יהיה זה שמיישם מדיניות של שוק חופשי, לה התנגד.
הכרזת איסלאז

תוכן הכרזת איסלאז. נכתב ברומנית עם אלפבית קירילי רומני
הכרזת איסלאז (ברומנית: Proclamația de la Islaz) הייתה תוכנית שפרסמו יוזמי מהפכת 1848 (ולאכיה). ב-9 ביוני 1848 הקריא יון הליאדה רדולסקו את ההכרזה והמהפכנים הוולאכיים אישרו אותה. כעבור יומיים, ב-11 ביוני, תחת לחץ ההמונים, קיבל אותה גם השליט, גאורגה ביבסקו.
בהכרזה נכללו 22 סעיפים וביניהם:
עצמאות ניהולית וחוקתית
הפרדת הרשויות
שוויון בזכויות הפוליטיות
בחירתו של שליט אחראי לתקופה של 5 שנים
אמנציפציה של הקלקאשים
אמנציפציה של הישראליטים וזכויות פוליטיות ליתר בני המולדת בעלי דת אחרת
ביטול עבדות הצוענים
שוויון בחינוך
יצירת משמר לאומי
ביטול עונש המוות להלכה ולמעשה
חינוך שווה לרומנים משני המינים
ביטול עונש המלקות
הערות שוליים

↑  קלקאש (ברומנית: clăcaș) היה איכר רומני, ששכן על קרקע לא שלו ושילם לבעל הקרקע תמורת השימוש בה בעבודה למענו.
המרכז הרפואי ע"ש פרס בנגב

| --- | --- |
אין תמונה חופשית
 מאפייני הארגון
 סוג:  בית חולים כללי-ציבורי
 אוניברסיטה:  אוניברסיטת בן-גוריון בנגב
 בעלים:  קופת חולים מאוחדת ולאומית שירותי בריאות
 היסטוריה
 תאריך ייסוד:  2028
 שירותים
 מיטות:  600
 גאוגרפיה
 מיקום:  ישראל באר שבע, ישראל
 קואורדינטות:  31°13′46″N 34°50′12″E﻿ / ﻿31.229328°N 34.8366588°E﻿ / 31.229328; 34.8366588
  מפת מיקום  מפה דינמית   (למפת באר שבע מוגדלת) המרכז הרפואי ע"ש פרס בנגב (למפת באר שבע רגילה) המרכז הרפואי ע"ש פרס בנגב (למפת צפון הנגב רגילה) המרכז הרפואי ע"ש פרס בנגב (למפת צפון הנגב מוגדלת) המרכז הרפואי ע"ש פרס בנגב   he המרכז הרפואי ע"ש פרס בנגבhe המרכז הרפואי ע"ש פרס בנגבמפת  __ באר שבע (in English: Beersheba)  __ עומר (יישוב) (in English: Omer, Israel)  __ תל שבע (in English: Tel Sheva)  __ שגב שלום (in English: Shaqib al-Salam)  __ לקיה (in English: Lakiya) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ מועצה אזורית אל קסום (in English: Al-Kasom Regional Council), __ מיתר (יישוב) (in English: Meitar) מדרום: __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
המרכז הרפואי ע"ש פרס בנגב הוא בית חולים, אשר מתוכנן להיבנות בעקבות החלטת ממשלה להקמת בית חולים נוסף בבאר שבע. בית החולים עתיד לתת מענה לאוכלוסיית הנגב ומטרופולין באר שבע (בנוסף למרכז הרפואי סורוקה) והוא מתוכנן להיפתח בשנת 2028 בית החולים עתיד להקרא ע"ש נשיא המדינה התשיעי שמעון פרס.
היסטוריה

התוכנית להקמת בית חולים נוסף בעיר באר שבע הוכרזה על ידי שרת הבריאות יעל גרמן בשנת 2014, בעקבות המלצות מתוך מסקנות "ועדת אפק", בראשות מנכ"ל משרד הבריאות, פרופ' ארנון אפק, שקבעו כי אוכלוסיית הדרום צפויה לגדול באופן משמעותי בשל הריבוי הטבעי, והחלטת הממשלה להליכי פיתוח מואצים בנגב ובבאר שבע. תהליך הקמת בית החולים נמשך גם בכהונתם של שר הבריאות יעקב ליצמן ומנכ"ל משרדו משה בר סימן טוב.
על פי התוכנית בית החולים צפוי להיות על שטח של כ-1,000 דונם בסמוך למחלף שרה בבאר שבע, ויהיו בו כ-600 מיטות. על מנת לתת מענה לעובדי בית החולים התוכנית גם כוללת אפשרות לבניית 250–400 יחידות דיור שמיועדות לסגל הרפואי, לסטודנטים ולדיור מוגן ואף שטח של 350 אלף מ"ר שמיועד לחברות טכנולוגיות מתחום הביוטכנולוגיה.
בדצמבר 2019 פורסם כי אושר הפרויקט להקמת בית החולים.
באפריל 2024 נקבע כי התכנון, ההקמה ותפעול בית החולים יהיה במודל משותף לקופות החולים מאוחדת ולאומית, כאשר הבעלות בבית החולים תהיה של קופות החולים, וההפעלה באמצעות בית החולים שיבא.
במאי 2024 אישרה הממשלה באופן סופי את הקמת בית החולים.
בספטמבר 2024 חתמו שרי הבריאות והאוצר על ההיתרים להקמת בית החולים.
איל גבאי, יו"ר קופת חולים מאוחדת, העריך כי עלות הקמתו של בית החולים היא למעלה משלושה מיליארד ש"ח.
בנוסף לבית החולים פרס צפוי לקום גם בית חולים בצומת להבים, מספר דקות נסיעה מבאר שבע.
הצהרת אדינבורו

הצהרת אדינבורו (באנגלית: The Edinburgh Declaration) היא הצהרה של ראשי מדינות חבר העמים הבריטי הדנה בתנאי הקבלה לחבר העמים הבריטי. ההצהרה ניתנה בתום הפגישה ה-15 של ראשי מדינות חבר העמים, ב-27 באוקטובר 1997 שנערכה באדינבורו בירת סקוטלנד שבממלכה המאוחדת.
ההצהרה התבססה על דוח שהוכן עבור הפגישה, ובו סוכמו תנאי החברות של המדינות החברות בארגון שהתפתחו במהלך המאה ה-20 מאז שנחקק חוק וסטמינסטר בשנת 1931. הדוח יצר קודיפיקציה של חוקת הארגון, שהתבססה עד אז על נהגים שונים, והצהרות שונות.
במסגרת הדוח נקבע כי קבלת מוזמביק לחבר העמים בשנת 1995 הייתה אירוע יוצא דופן (בעיקר בשל מאבק חבר העמים הבריטי בשלטון האפרטהייד שהיה אז בדרום אפריקה).
על פי תנאי החברות שנקבעו בהצהרה, מדינות הרוצות להתקבל לחבר העמים הבריטי:
חייבות לקבל ולהתנהג בהתאם לעקרונות הצהרת הארארה.
להיות מדינות ריבוניות ועצמאיות;
להכיר במונרך ממלכות חבר העמים כראש חבר העמים;
לקבל את השפה האנגלית כשפת התקשורת בין מדינות החבר;
לקבל את הסכמת רוב האזרחים במדינה המבקשת להתקבל לחבר, לעצם קבלה זו.
בשנת 2005, בעצת המזכיר הכללי של חבר העמים הבריטי דון מקינון החליטו ראשי מדינות חבר העמים בפגישה שנערכה בוולטה שבמלטה לדון מחדש בעקרונות הצהרת אדינבורו.
ועדה שהוקמה לצורך בחינת העקרונות דיווחה את ממצאיה בפגישת ראשי מדינות חבר העמים שנערכה בקמפלה שבאוגנדה בשנת 2007. במסגרת הדוח אושרו מחדש עקרונות הצהרת סינגפור והצהרת הארארה וכן הקריטריונים של הצהרת אדינבורו, אולם נדרשו תנאים נוספים לחברות בחבר העמים כגון:
ציות המדינה המועמדת לעקרונות הדמוקרטיה, לקיום בחירות חופשיות ושוויוניות, והתנהלות כדמוקרטיה ייצוגית.
ניהול המדינה תוך עקרונות ניהול תקין ושקיפות שלטונית.
הפועל חדרה (כדורגל חופים)

| --- | --- |

 מידע כללי
 שם מלא:  הפועל "Towers" חדרה
 תאריך ייסוד:  2008
 בעלים:  עדנאן גרגור
 מאמן:  ישראל צחי אילוז
 ליגה:  הליגה הישראלית בכדורגל חופים
הפועל "Towers" חדרה היא קבוצת כדורגל חופים מהעיר חדרה, המשחקת בליגה הישראלית בכדורגל חופים.
היסטוריה

הפועל חדרה נוסדה בשנת 2008 בשם "נסיכי 90FM" חדרה, עם הרחבתה של הליגה ל-10 קבוצות. באותה העונה זכתה הקבוצה באליפות לאחר שניצחה את "שווה שווה" ירושלים בגמר בתוצאה 6–7. עם חזרת הליגה בעונת 2024, חדרה הגיעה עד למעמד הגמר שם נחלה הפסד 4–2 לבני "פלפלה" כפר קאסם וכתוצאה מכך סיימה כסגנית.
הסגל הנוכחי

סגל לאליפות ישראל בכדורגל חופים לעונת 2024
מאמן: צחי אילוז
תארים > תחרויות לאומיות

ליגת בנק יהב בכדורגל חופים
אלופה (1): 2008
סגנית (1): 2024
הפועל חבל אילות

סמל הקבוצה בעבר
הפועל חבל אילות (בעבר נקרא מועדון כדוריד אילת) הוא מועדון כדוריד ממועצה אזורית חבל אילות, המשחק כיום בליגה הארצית בכדוריד.
היסטוריה

המועדון הוקם בשנת 2007 בתמיכה ובהובלה של משפחת קוגן: האב סילביו הוא היו"ר ומאמן, בניו אנדי וחוליאן הם שחקני הקבוצה, והאם גבריאלה וייסמן קוגן היא חברת הנהלת איגוד הכדוריד, ולצידם שוקי כץ הוא מנהל הקבוצה. במועדון תשע קבוצות תחרותיות. קבוצת בוגרים, קבוצת הנוער, וכן קבוצת הילדים. וכן בי"ס לכדוריד בשיתוף מתנ"ס אילת.
המועדון סבל במשך תקופה של 10 שנים מהעדר אולם ספורט גדול לאימון ואירוח משחקי הבית, עד שבחודש אוקטובר 2020 נחנך האולם החדש בבי"ס נוף אדום בקיבוץ אילות המכיל 450 מקומות ישיבה. לאחר מכן נבנה אולם חדש בקיבוץ יטבתה, ולאחר שכבר חנכה הקבוצה, פעולה של עובד ניקיון, ששטף את הפרקט - הובילה לנזק בלתי הפיך באולם, ובמועדון נאלצו לארח את משחקי הבית בעונת 2020/2021 בערד (6 משחקים בסה"כ). כיום הנזק תוקן והקבוצה מארחת את משחקיה באולם החדש בקיבוץ יטבתה.
בסיום עונת 2020/2021 עלתה לראשונה בתולדותיה לליגת העל בכדוריד, לאחר שסרדג'ן רונדיץ' שמאמן את הבוגרים מאז שנת 2016 צירף איתו שני שחקנים זרים – השוער מלאדן הנקוביץ' והמרכז דרקו טודורוביץ', ויחד עם הישראלים הקפטן אייל מימון, גל קדם, יונתן רום, טל קדמי, דין סויפרמן, אלון סופר, ים שוובר, ענבר קורטי, דב ברטיסלב והשוער אדיר כהן הצליחו להעלות את הקבוצה לליגה הבכירה.
קבוצת הנשים

קבוצת הנשים, שהוקמה בעונת 1999/00, שיחקה בליגה הלאומית. בעונת 2007/08 סיימה קבוצת הנשים במקום השמיני מתוך 14 קבוצות.
קבוצת הנשים הייתה קבוצה שהתבססה בעיקר על שחקניות מקומיות שגדלו במועדון והמשיכו לשחק בהתנדבות.
שחקנית שהייתה בקבוצה היא חן סבג, ממכבי דימונה לשעבר.
בנוסף, לקבוצה הייתה בשנות ה-2000 שחקנית ידועה סיגל גליל שהייתה אז שחקנית/שוערת ומאמנת הקבוצה עד שבגיל 17 נפצעה וקרעה רצועה ופרשה מכדוריד.
הערות שוליים

↑  מערכת ONE, ‏הפועל חבל אילות העפילה לליגת העל בכדוריד, באתר ONE‏, 15 ביוני 2021
ערך זה הוא קצרמרבנושא כדוריד. אתם מוזמנים לתרום לוויקיפדיה ו.
הצהרת הארארה

הצהרת הארארה (באנגלית: Harare Commonwealth Declaration) היא הצהרה של מדינות חבר העמים הבריטי המהווה אחד ממסמכי החוקה של הארגון. במסגרת ההצהרה הוגדרו מחדש עקרונות הארגון, עקרונות החברות בארגון, וכן הוגדרו מחדש מטרותיו של הארגון תוך מתן דגשים למטרות מסוימות.
ההצהרה ניתנה ב-20 באוקטובר 1991 בהארארה שבזימבבואה, במסגרת הכנס ה-12 של ראשי מדינות חבר העמים.
ההצהרה התבססה על העקרונות שנקבעו בהצהרת סינגפור, עשרים שנה קודם לכן, ונחשבת לחלק ממסמכי החוקה של חבר העמים הבריטי.
במסגרת הצהרת סינגפור, משנת 1971, נקבעו מטרות חבר העמים ובהם: קידום שלום עולמי ותמיכה בארגון האומות המאוחדות, קידום זכויות אדם ואגליטריות, התנגדות לגזענות, התנגדות לקולוניאליזם, מיגור העוני, הבורות, המחלות ואי שוויון כלכלי, קידום סחר חופשי, שיתוף פעולה מוסדי בין מדינות חבר העמים הבריטי והתנגדות ללחץ פוליטי בינלאומי.
במסגרת הצהרת הארארה הוצהרו מחדש המטרות לעיל כמטרות הארגון, ובנוסף הוצהר כי מדינות חבר העמים הבריטי מאמינות כי:
שלום בינלאומי, פיתוח כלכלי, ושלטון החוק הבינלאומי הכרחיים לביטחונו ושגשוגו של המין האנושי.
לכל אדם צריכות להיות חירויות וזכויות שוות מבלי תלות במגדר, גזע, צבע עור, אמונה דתית, או דעות פוליטיות, וכן לכל אדם זכות קבועה שלא תישלל להשתתף בהליכי שלטון דמוקרטיים אשר יקבעו את החברה בה הוא או היא חיים.
דעות קדומות גזעניות, וחוסר סבלנות הם מחלה מסוכנת, וסיכון להתפתחות הבריאה של החברה האנושית. אפליה גזעית היא רוע שיש למגרו.
מדינות חבר העמים מתנגדות לכל צורה של אפליה על בסיס גזע, ומחויבות לעקרונות של כבוד האדם ושוויונם של בני האדם.
המדינות מכירות בחשיבות של פיתוח כלכלי ופיתוח חברתי על מנת לספק את צורכיהם הבסיסיים של בני האדם ברחבי העולם.
הצהרת הארארה נועדה לקדם את העקרונות במדיניות מדינות החבר, וזאת לאור המצב הגאו-פוליטי העולמי שנוצר בשל תום המלחמה הקרה, ולאור תום שלטון האפרטהייד בדרום אפריקה.
הבדל עיקרי בין הצהרה זו להצהרות הקודמות היא הורדת ההתייחסות להתנגדות ללחץ פוליטי בינלאומי - אשר הופיעה בהצהרת סינגפור. משמעות ההתייחסות שהייתה בהצהרת סינגפור היא שאפילו החבר עצמו לא יכול ללחוץ על חברותיו לעמוד בעקרונות. הורדת ההתייחסות אפשרה לארגון חבר העמים להשפיע על מדיניות הפנים של חברות הארגון.
המשחק האנגלי

| --- | --- |
 סוגה:  דרמה היסטורית
 יוצרים:  ג'וליאן פלוז 
 כותבים:  ג'וליאן פלוז 
 שחקנים:  אדוארד הולקרופט (Arthur Kinnaird, 11th Lord Kinnaird)  קייט פיליפס  דניאל אינגס (Francis Marindin)  Philip Hill-Pearson  Harry Michell (A. N. Hornby)  אנתוני אנדרוז (Arthur Kinnaird, 10th Lord Kinnaird)  לרה פיק  סילבסטרה לה טוזל (Mary Kinnaird)  John Askew (Jack Hunter)  מייקל נרדון  סם קילי  Gerard Kearns (Thomas Marshall)  הנרי לויד-יוז (Alfred Lyttelton)  בן בט  שארלוט הופ  Kerrie Hayes  Kevin Guthrie (פרגוס סוטר)  קרייג פרקינסון  ניב וולש  ג'יימס הארקנס (Jimmy Love)  קייט דיקי 
 ארץ מקור:  הממלכה המאוחדת 
 שפות:  אנגלית
 מספר עונות:  1
 מספר פרקים:  6
 הפקה
 מפיק:  רונדה סמית'
 מפיקים בפועל:  ג'וליאן פלוז 
 חברת הפקה:  42
 הפצה:  נטפליקס 
 שידור
 רשת שידור:  Netflix
 פורמט (תמונה):  HDTV 1080, 4K
 תקופת שידור מקורית:  20 במרץ 2020 – הווה 
 קישורים חיצוניים
 https://www.netflix.com/title/80244928
 דף התוכנית ב-IMDb
 
המשחק האנגלי (באנגלית The English Game) הוא מיני-סדרת טלוויזיה, דרמת ספורט היסטורית שפותחה על ידי ג'וליאן פלוז עבור Netflix על מקורות הכדורגל המודרני באנגליה. הסדרה בת שישה חלקים יצאה ב-20 במרץ 2020. הסדרה מגוללת את קורותיהם של שחקני קבוצת בלקברן המורכבת משחקנים חובבנים ובמסעם אל גמר גביע ה-FA בעונת 1879, שבו הם גברו בתוצאה 2-1 אחרי הארכה של 30 דק בעקבות שיויון 1-1,
על אולד אטונייאנס במגרש קנינגטון אובל לעיני 5,000 צופים.
תקציר עלילת הסדרה

הסדרה עוקבת אחר אתלטים ועובדי מפעלים המגיעים משלל מעמדות החברה כדי להקים את הספורט הפופולרי ביותר בעולם. הפופולריות של המשחק נבעה בתחילתה מכך שאנשי אצולה שיחקו כדורגל בהתחלה ולא הייתה להם בעיה כלכלית להקדיש זמן לאימונים ולמשחקים. ניצחון של קבוצה פרובניציאלית של עובדים בבית חרושת על קבוצה שבה שיחקו בני אצילים עורר התרגשות וגאווה גדולה אצל בני המקום. כשגברה הפופולריות של המשחק וקהל אוהדים החלו קבוצות לבנות ליד המגרש יציע עם ספסלים ולאחר מכן גם לאפשר כניסה בתשלום.
שחקנים ודמויות > דמויות ראשיות

אדוארד הולקרופט בתפקיד ארתור קיניירד
קווין גוטרי בתפקיד פרגוס סוטר
שארלוט הופ בתפקיד מרגרט אלמה קיניירד
ניב וולש בתפקיד מרתה אלמונד
קרייג פרקינסון בתפקיד ג'יימס וולש
ג'יימס הארקנס בתפקיד ג'ימי לאב
שחקנים ודמויות > דמויות משניות

בן בט כקרטרייט
ג'רארד קירנס כטומי מרשל
הנרי לויד-יוז כאלפרד לייטלטון
דניאל אינגס כפרנסיס מרינדין
סילבסטרה לה טוזל
קייט פיליפ כלורה ליטלטון
ג'ון אסקו כג'ק האנטר
קייט דיקי כאמה של פרגוס
ריצ'רד דיקסון
ג'ונסי אלמור כטד סטוקס
עילידה פישר כשחקן
קרי הייז
סם קילי - סמולי
הארי מישל
אנתוני אנדרוז
הפקה

באפריל 2018, הוכרז כי יוצר אחוזת דאונטון ג'וליאן פלוז יכתוב ויפיק את ההפקה הראשונה שלו עבור נטפליקס. בירגיט סטארמוז וטים פיוול נשכרו לביים, רורי אייקן, אלינור מורן ובן פו מונו למפיקים בפועל, עם בן ונסטון כמפיק שותף.
צוות השחקנים הוכרז במאי 2019 עם תחילת ההפקה באנגליה.
על אפילוג העונה הראשונה נכתב: "בשנת 1885 התאחדות הכדורגל האנגלית שינתה את הכללים שלה כדי לאפשר שחקנים מקצועיים. קבוצה חובבנית לא זכתה שוב בגביע האנגלי. ארתור קיניירד התמנה לנשיא התאחדות הכדורגל, כיהן 33 שנה עד מותו בשנת 1923. פרגוס סוטר וג'ימי לאב מוכרים כחלוצי המשחק המודרני, שמונה כיום למעלה מארבעה מיליארד מעריצים ברחבי העולם."
שיווק

קדימון הסדרה שוחרר ב-5 במרץ 2020.
הערות שוליים

↑  "When is The English Game out on Netflix? What's it about? Who is in the cast?". Radio Times. 7 במרץ 2020. נבדק ב-7 במרץ 2020. {{cite journal}}:  (עזרה)
↑  Anderson, Ariston (18 באפריל 2018). "'Downton Abbey' Creator Julian Fellowes Teams With Netflix for 'The English Game'". The Hollywood Reporter. נבדק ב-7 במרץ 2020. {{cite journal}}:  (עזרה)
1 2  White, Peter (3 במאי 2019). "Production Kicks Off For Julian Fellowes' Netflix Soccer Drama 'The English Game' With Cast Including 'Kingsman's Edward Holcroft". Deadline. נבדק ב-7 במרץ 2020. {{cite journal}}:  (עזרה)
↑  Mitchell, Molli (22 במרץ 2020). "The English Game". נבדק ב-24 במרץ 2020. {{cite web}}:  (עזרה)
↑  Hallemann, Caroline (7 במרץ 2020). "Downton Abbey Creator Julian Fellowes Is Working on a New Show Called The English Game". Town and Country Magazine. נבדק ב-7 במרץ 2020. {{cite journal}}:  (עזרה)
הפועל ואשת הקולחוז

| --- | --- |

 מידע כללי
 סוג:  פסל ענק, אוסף פסלים, מונומנט 
 כתובת:  ודנ"ח 
 מיקום:  נפת אוסטנקינו 
 מדינה:  רוסיה 
 הקמה ובנייה
 תקופת הבנייה:  ?–1937
 תאריך פתיחה רשמי:  1937 
 חומרי בנייה:  פלדת אל-חלד, פלדה מקצועית 
 יוצר:  ורה מוחינה 
 אדריכל:  בוריס יופן 
 סגנון אדריכלי:  קונסטרוקטיביזם, אמנות מונומנטלית 
 מידות
 גובה:  25 מ' 
 קואורדינטות:  55°49′42″N 37°38′48″E﻿ / ﻿55.828228°N 37.646689°E﻿ / 55.828228; 37.646689
 vdnh.ru/map/15152/
  (למפת מוסקבה מוגדלת) הפועל ואשת הקולחוז(למפת מוסקבה רגילה) הפועל ואשת הקולחוז
 
הפועל ואשת הקולחוז (ברוסית: Рабо́чий и колхо́зница Rabochiy i Kolkhoznitsa) הוא פסל מפורסם במוסקבה שגובהו הוא 24.5 מטר עשוי נירוסטה שהוקם על ידי ורה מוחינה עבור התערוכה העולמית של פריז (1937) ולאחר מכן עבר אל הכניסה הראשית של מרכז התערוכה של כל רוסיה. הפסל הוא דוגמה של הסגנון ריאליזם סוציאליסטי הדומה לסגנון אר דקו. הפסל מסמל את העובד המחזיק באוויר פטיש ואת אשת הקולחוז המחזיקה מגל. יחד סימל הפסל את הפטיש והמגל שהיה סמלו של הקומוניזם וגם סמלה של ברית המועצות. הפסל המקורי הפך להיות לסמל כמעט רשמי של הסוציאליזם ועותקים שלו הוצבו במקומות רבים בערי ברית המועצות.